paragraph_text: Prije održavanja duhovne obnove održani su pripremni susreti. Četvrti je održan u svetištu Majke Božje Snježne u Ličkom polju. U Lič je došao Obiteljski vlak i bila je procesija s Gospinim kipom. Ovo je bila tek druga procesija Majci Božjoj Snježnoj u organizaciji Riječke nadbiskupije. Prva je bila davne 1969., a predvodio ju je nadbiskup Josip Pavlišić. Vrhunac susreta 2017. bilo je euharistijsko slavlje koje je u svetištu predvodio riječki nadbiskup Ivan Devčić, koji je u prigodnoj propovijedi istaknuo je ulogu oca i majke u obitelji te ljepotu otvorenosti životu. Popodnevni dio programa predvodio voditelj nadbiskupijskog Ureda za obitelj mons. Ivan Nikolić, koji je obitelji potaknuo na međusobno zajedništvo, pratnju i povezivanje kroz obiteljske zajednice u župi. Program su obogatili i animatori iz zajednica mladih Riječke nadbiskupije. Zajednički dio programa za djecu i roditelje zaključen je svečanom molitvom Večernje. Predvodili su ju riječki bogoslovi.<ref>Hrvatski katolički radio HKR/IKA: Priprema za Duhovnu obnovu grada Rijeke, 29. svibnja 2017. (pristupljeno 11. srpnja 2017.) Mjesto održavanja trodnevne duhovne obnove grada Rijeke Rijeka milosti u luci zajedništva bilo je od 9. do 11. lipnja 2017. godine u Dvorani mladosti na Trsatu za sve vjernike Riječke nadbiskupije.<ref>Laudato TV, YouTube NAJAVA: #DOGRI - Duhovna obnova grada Rijeke, Datum objavljivanja: 9. lip 2017. (pristupljeno 10. srpnja 2017.) Propovijedatelj duhovne obnove 2017. bio je poznati duhovnik iz Splita je fra Ante Vučković. Liturgijsko pjevanje animirao je združeni zbor svetišta Majke Božje Trsatske i Zbor mladih Riječke nadbiskupije. Fra Ante Vučković održao je kateheze o produbljivanju vjere kroz različita razdoblja Isusova života, istaknuo važnost i nužnost sudjelovanja na duhovnim obnovama, osobito u vremenu kada ljudi vape za duhovnošću.